**Navodila za delo – slovenščina – 6. A, za dan 16. 3. 2020**

Pozdravljeni učenci 6. a-razreda,

zadnji tematski sklop, ki smo ga obravnavali, je Obravnava neumetnostnih besedil. Do sedaj smo spoznali naslednje vrste besedil: obvestilo, mali oglas, seznam, ocena besedila ali filma.

Za danes si vzemite čas in še enkrat predelajte oceno knjige ali filma.

V delovnem zvezku na str. 68 si preberite definicijo ocene.

V zvezke si jo tudi napišite.

OCENA KNJIGE ALI FILMA je neumetnostno besedilo, v katerem sporočevalec navede osnovne podatke o knjigi/filmu, povzame njeno/njegovo vsebino, izraža svoje mnenje (hvali/graja) o knjigi/filmu ter ga tudi utemelji. Taka besedila največkrat srečamo v medijih.

Nato rešite naloge na strani 69.

Poiščite podobnosti in razlike med prvo in drugo oceno.

**DOMAČA NALOGA: Napiši oceno zadnje knjige, ki si jo prebral –a**

Lahko mi jo pošlješ na moj elektronski naslov.

Lep pozdrav

učitelj slovenščine Jože Koritnik